ايلى صعب Elie Saab هوا مصمم ازياء لبنانى. ايلى صعب اتولد سنه 1964 فى بيروت), برزت موهبته لما كان عنده تسع سنين, كان بيقص الستاير و القماش عشان يعمل فساتين لاخواته و كان بيرسم الفساتين على الورق. لما بقى عمره سبعتاشر سنه بدا دراسة الازياء فى باريس, و رجع لبنان سنة 1982 و فتتح مشغل فى بيروت, و قدم اول مجموعه فى كازينو لبنان. فى سنة 1997 قدم اول مجموعه خاصه بيه خارج لبنان فى ايطاليا وهو اول مصمم ازياء عربى يعرض فى اسبوع الموضه فى روما. واطلق خطا للملابس الجاهزه فى ميلانو, وانتقل بعد كده الى باريس وبدا بتقديم الخياطه الرفيعه والملابس الجاهزه فى اسبوع الموضه. فى سنة 2002 الممثله هالى بيرى لبست فستان من تصميم صعب فى حفل جوايز الاوسكار و فازت بجايزة افضل ممثله, و بقى ايلى صعب بيصمم لكتير من النجمات فى هوليوود و العالم. صمم ايلى صعب فستان زفاف مراات العاهل الاردنى الملك عبد الله بن الحسين الملكه رانيا الياسين و فساتين لنجمات عالميات, صمم فستانا لانجلينا جولى لبسته فى حفل توزيع جوايز الاوسكار السته و التمانين فى مارس 2014. اطلق ايلى صعب عطره الاول سنة 2005. متجوز من السيده كلودين صعب و ليه منها تلات ابناء ,ايلى و سيليو و ميشال.